
ANUNCI

Es fa públic per al general coneixement que en data 6 d’octubre de 2026 la Junta de Govern Local va adoptar, entre d’altres, els següents acords:
Primer.- APROVAR la convocatòria per a la concessió de subvencions per al suport a esportistes en categoria individual i parelles, residents al municipi de Montmeló, per a l’any 2026, d’acord amb l’annex 1.

Segon.- ESTABLIR que el termini per a la presentació de sol·licituds serà de 15 dies hàbils, del 2 al 20 de novembre de 2026, ambdós inclosos.

Tercer.- APROVAR I AUTORITZAR la despesa destinada a aquesta convocatòria per un import total de 2.500 € euros a càrrec de l’aplicació pressupostària 3410 48002 Subvenció esportista individual o parelles, del pressupost vigent per a l’any 2026.

Quart.- PUBLICAR la present convocatòria en el BOPB a través de la Base de Dades Nacional de Subvencions (BDNS), al BOPB i al Registre d’Ajuts i Subvencions de Catalunya (RAISC). 


Contra aquesta resolució, que posa fi a la via administrativa, es podrà interposar recurs contenciós administratiu davant la Secció Contenciosa Administrativa del Tribunal d’Instància de Barcelona, en el termini de dos mesos a comptar des del dia següent al de la seva notificació. 

Alternativament i de forma potestativa, es pot interposar recurs de reposició davant el mateix òrgan que l’ha dictat, en el termini d’un mes a comptar des del dia següent al de la seva notificació.


ANNEX 1


[bookmark: _Hlk241069168]CONVOCATÒRIA PER A LA CONCESÓ DE SUBVENCIONS PER AL SUPORT A ESPORTISTES EN CATEGORIA INDIVIDUAL I PARELLES, RESIDENTS AL MUNICIPI DE MONTMELÓ

1. Objecte de la convocatòria

L’objecte d’aquesta convocatòria és regular el procediment per a la concessió de les subvencions per al suport a esportistes en categoria individual i parelles residents al Municipi de Montmeló.

Podran sol·licitar la subvenció les persones físiques, residents a Montmeló, practicants de disciplines esportives en categoria individual o per parelles, que participin en esdeveniments oficials i que no tinguin un contracte professional per a fer-ho.

Es contemplen les competicions esportives oficials, així com en programes i/o concentracions de tecnificació per la millora de les seves condicions individuals i que no es trobin incloses en cap altre programa municipal de subvencions.

2. Bases reguladores

Les bases reguladores d’aquesta convocatòria es van aprovar per Junta de Govern Local el dimarts 27 de setembre de 2022. Posteriorment van ser sotmeses a informació pública mitjançant anunci al BOPB, a la pàgina web i al tauler d'edictes de l'Ajuntament, des del 7 d’octubre fins al 7 de novembre de 2022, per tal que s'hi poguessin presentar les al·legacions i/o reclamacions.

D’acord amb aquestes bases, el procediment de concessió s’ha d’iniciar d’ofici mitjançant convocatòria pública aprovada per l’òrgan competent amb posterioritat a l’aprovació de les bases reguladores.

3. Règim jurídic

En tot allò no previst a les bases i en aquesta convocatòria, serà d’aplicació allò establert en la normativa vigent en matèria de subvencions atorgades per les administracions públiques, és a dir:

a) La Llei 38/2003, de 17 de novembre, general de subvencions (en endavant, LGS).
b) El Reial decret 887/2006, de 21 de juliol, pel qual s'aprova el Reglament de la Llei 38/2003 (en endavant, RLGS).
c) Les bases d’execució del pressupost municipal.
d) L’ordenança general de subvencions de l’Ajuntament de Montmeló.

4. Procediment de concessió

La concessió de la subvenció es tramitarà, com a norma general, seguint el procediment ordinari de concurrència competitiva, a través del sistema de concurs, segons el qual es realitzarà la comparació de les sol·licituds presentades a fi d’establir una relació entre aquestes d’acord amb els criteris de valoració establerts en la convocatòria de cada programa.

L’ajuntament es reserva el dret de no atorgar la totalitat del crèdit disponible, en funció de les sol·licituds presentades, seguint aquest criteri:

1 sol·licitud podrà rebre ¼ de l’import màxim pressupostat
2 sol·licitud podrà rebre ½ de l’import màxim pressupostat.
3 sol·licitud podrà rebre ¾ de l’import màxim pressupostat.



5. Presentació de sol·licituds

El termini per a la presentació de sol·licituds serà del 2 al 20 de novembre de 2026, ambdós inclosos.

No s’admetrà cap sol·licitud presentada fora de termini.
Els beneficiaris de la subvenció han de complir els requisits i condicions regulats a l’article 8.2 de les bases i aportar la documentació requerida en l’article 4.

6. Import de la subvenció

La quantia total màxima destinada aquesta convocatòria és de 2.500 €, amb càrrec de l’aplicació pressupostària 3410 480002 (Subvenció esportista individual o parelles) del pressupost vigent per a l’any 2026.

L’import màxim de la subvenció atorgada no sobrepassarà el 50% del pressupost de la despesa presentada.

7. Termini subvencionable

El període subvencionable és del 1 de gener al 31 de desembre de 2026.

8. Criteris de valoració

Les sol·licituds presentades es valoraran d’acord amb els criteris d’atorgament generals i els requeriments i criteris específics recollits a les bases, que són els següents:

9. Òrgans competents per a la instrucció i la resolució del procediment

L’òrgan competent per a la instrucció del procediment, que té la funció de tramitar, verificar i elaborar la documentació necessària per a la valoració de les sol·licituds, és el Departament d’Esports. 

La composició de l’òrgan que tindrà la funció de valorar les propostes d’acord amb els criteris propostes a la clàusula 8 de la convocatòria serà la següent:

· President/a: Regidor/a d’esports en qui delegui.
· Vocal: un tècnic/a d’Esports de l’Ajuntament de Montmeló.
· Secretari/ària: un tècnic/a auxiliar d’Esports de l’Ajuntament de Montmeló.

La resolució de concessió o de denegació correspon a l'alcaldia, o bé a l'òrgan que tingui delegada aquesta atribució d'acord amb la normativa de règim local i els decrets de delegació de competències de l'Ajuntament de Montmeló vigents en el moment de dictar l'acte.

10. Termini de resolució i notificació

D’acord amb l’article 11 de les bases, el termini per a l’atorgament de les subvencions no serà en cap cas superior a 3 mesos des de la data d’acabament del termini de presentació de sol·licituds. La manca de resolució dins d’aquest 
termini produirà, de forma general, efectes de desestimació de la sol·licitud.


Les notificacions i la publicació de la resolució es realitzaran mitjançant el tauler d'anuncis de la seu electrònica municipal, publicació que substitueix la notificació individual i té els mateixos efectes que aquesta.

11. Pagament i justificació

Abans de poder exigir el pagament, beneficiari de la subvenció haurà de justificar degudament l’aplicació de la subvenció a l’actuació per a la qual fou concedida. El termini màxim de justificació de la subvenció no pot excedir del primer trimestre de l’any següent de la concessió de la subvenció. Caldrà presentar les factures corresponents. L’import màxim de la subvenció atorgada no sobrepassarà el 50% del pressupost de la despesa presentada.

No es preveu la possibilitat de reformulació de les sol·licituds.

12. Impugnacions

Contra la resolució definitiva de l’atorgament de subvenció, que exhaureixi la via administrativa, es pot interposar, alternativament:

a) Recurs de reposició potestatiu davant del mateix òrgan que va dictar l’acte en el termini d’1 mes a comptar de l’endemà de la seva publicació, de conformitat amb els arts. 123 i 124 de la LPAC.
b) Recurs contenciós administratiu davant de la secció contenciosa-administrativa del Tribunal d’Instància de Barcelona en el termini de 2 mesos a comptar de l’endemà de la publicació de la resolució, d’acord amb l’art. 46 de la Llei 29/1998, de 13 de juliol, reguladora de la jurisdicció contenciosa administrativa (LRJCA).

Si s’opta per interposar recurs de reposició, no es pot interposar recurs contenciós administratiu fins que aquell no hagi estat resolt expressament o s’hagi produït la seva desestimació per silenci. Tot això sens perjudici que es pugui interposar qualsevol altre recurs que es consideri convenient.

13. Publicitat de la convocatòria

L’extracte de la convocatòria es publicarà, mitjançant la Base de Dades Nacional de Subvencions (BDNS), al BOPB i al Registre d’Ajuts i Subvencions de Catalunya (RAISC).



L’alcalde
Pere Rodríguez Rodríguez
(Signat electrònicament)






image1.png
Suport  a
esportistes
individuals

Classificar-se en els Gltims 3 Campionals d Espanya o
Superiors en els darrers ditims anys consecutius

10/classificacio

(max. 30)
Classificaci entre els 3 primers d Espanya

Gurant lany que es subvenciona Max. 30

(30,20, 10; ter, 20n i 3er)

Participacio. olimpica, mundial /o europea

Gurant Iany que es subvenciona Max.30

(30, 20, 10;olimpica, mundial i europea.

Cursos de tecnificacid per la millora de les seves condicions I

individuals realitzats durant Iany que es subvenciona





image2.png
AJUNTAMENT
MONTMELO




image3.svg
       


